kardosdrur/scandi-wiki huggingface dataset:
Drake (musiker)

Aubrey Drake Graham (født 24. oktober 1986 i Toronto, Canada), bedre kendt som Drake, er en canadisk rapper, skuespiller, og producer

Drake udsendte sit første mixtape i 2006 og har siden sendt et mixtape på gaden om året. Det seneste udspil, "So Far Gone", har for alvor fået de tunge drenge inden for hiphoppen op af stolen, og navne som Ye (tidligere Kanye West) og Lil Wayne hører til dem, der har bakket Drake op på pladen. Af andre navne kan nævnes Swizz Beatz, Timbaland, Trey Songz, T.I. og Rick Ross.

Han har skrevet flere sange til Rita Ora, og lavet flere collaborations med store navne som Rihanna og Nicki Minaj.

I juni 2009 fik Drake en pladekontrakt med Lil Waynes selskab Young Money, der er et underlabel til Universal Music.

Rapperens seneste release er udgivelsen af albummet Certified Lover Boy (2021). De fleste af Drakes projekter kan også kategoriseres som albums, da de kun er tilgængelige på iTunes og diverse udvalgte streaming tjenester - heriblandt også Spotify hvor han ligger nr. 8. Efter udgivelsen af albummet Scorpion i 2018 slog Drake samtlige rekorder. Hans album blev streamet 1 milliard gange i løbet af den første uge,   det første nogensinde  der når den succes. In my feelings holdt øverste plads på Billboard Hot top 100 i 10 uger i træk, hvoraf Drake også slog rekorden for at være den artist, der har været længst på toppen af Billboard Hot top 100 i løbet af  et år, med samlet 29 uger, hvor han slog Ushers daværende rekord fra 2004 på 28 uger. Derudover slog han en 54 år gammel rekord fra 1964, begået af Beatles, hvor han landende 7 samtidige singler på top 10 af Billboard Hot top 100.

Buzzen omkring den canadiske rapper tiltog specielt efter han sendte den Kanye West-instruerede video til singlen "Best I Ever Had" på gaden.

Aubrey Drake Graham har også en fortid som skuespiller i tv-serien "Degrassi:The Next Generation".

Aubrey ses af mange som en rapper, men hans mange stil skifte og udefinerede genre indflydelse fra diverse kunstnere han samarbejder med, og derfor ikke har sin egen stil gør samtidig ar der er en del der ikke ser ham som en "rigtig rapper", dette koblet med at han ikke selv skriver sine tekster, og at Aubrey ikke kommer fra bandemiljøet, men voksede op i et middelklassekvarter.

Aubrey har i flere år haft drama med Ye (tidligere Kanye West) og har blandt andet lavet snu fornærmelser på Ye i sangen "Laugh Now Cry Later". Men de har senere d. 17. november 2021, lavet fred for at afholde en "Free Larry Hoover" koncert. Deres fred blev afsløret på instagram, og Ye lavede senere et gospel cover af Aubreys sang "God's Plan" ved hans "Sunday Service".

Studiealbums 
 Thank Me Later (2010)
 Take Care (2011)
 Nothing Was The Same (2013)
 Views (2016)
 More Life (2017)
 Scorpion (2018)
Certified Lover Boy (2021)
Honestly, Nevermind (2022)
Her Loss (2022) [Sammenarbejde med 21 Savage]

Mixtapes & EP'er 
 Room For Improvement (2006)
 Comeback Season (2007)
 So Far Gone (2009)
 If You're Reading This It's Too Late (2015)
 What a Time To Be Alive (med Future) (2015)

Referencer

Eksterne henvisninger 

 
 
 

Rappere fra Canada
Sangere fra Canada
Jøder fra Canada
Gammelby (Sydslesvig)

Gammelby er en landsby og kommune beliggende nordvest for Egernførde (Egernfjord by) i det sydlige Svansø i Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Gammelby under Borreby Sogn. Sognet lå i Risby Herred (senere Svans  godsdistrikt), da området var dansk.

Geografi 
Kommunen omfatter ved siden af selve landsby Gammelby bebyggelserne Gammelsby, Birkesø (Birkensee), Egedal (Eichthal), Flintbjerg (Flintberg), Pukholt el. Pugholt (Puckholz) og Røgind (Rögen).

Byen er præget af landbrug og grusudvinding.

Birkesø 
Syd for landsbyen ligger den lille Birkesø (ty. Birkensee). Navnet er subst. birk eller i kollektivet gla. birki for birkebevoksning. Birkesøen danner sammen med bl. a. Bulsø og Snap Sø en kæde af søer ved foden af halvøen Svansø.

Historie 
Gammelby er første gang nævnt 1339 (Dipl. dan.). Gammelby er en af flere stednavne, som begynder med tillægsord gammel. Stednavnet blev ikke fortysket og kaldes også på tysk for Gammelby. Gammelby hørte fra 1617 under Sakstrup gods, senere under Røgind. Den politiske kommune blev dannet i 1876. I 1928 blev Røgind indlemmet. Byvåbnet viser stendyssen i Egedal samt tre plovskær.

Eksterne henvisninger 
 Amt Slien-Østersøen 
 Privat hjemmeside om Gammelby

Noter 

Byer i Kreis Rendsborg-Egernførde
Svans
Byer i Slesvig-Holsten
Ortofon

Ortofon er et dansk firma i Nakskov, der laver audio-tilbehør. De er kendt for at producere pickups til pladespillere, siden 2010 bestanddele til høreapparater (Ortofon Microtech).

Den 9. oktober 1918 grundlagde Axel Petersen og Arnold Poulsen firmaet Petersen & Poulsen Lydsystem, som senere skulle blive til Ortofon.

Den første pickup så dagens lys i 1948 og siden da er mere end 300 forskellige modeller blevet udviklet og produceret, blandt dem den ikoniske Concorde-model fra 1979, designet af den dansk-svenske industridesigner Jan Trägårdh.

Visse produkter

Referencer

Eksterne henvisninger 

 Ortofon 

Elektronikvirksomheder i Danmark
Nakskov
Etableret i 1918
Dido (sanger)

Dido (født Florian Cloud de Bounevialle O'Malley Armstrong; den 25. december 1971 i London) er en engelsk singer-songwriter.

I 1999 debuterede Dido med "No Angel" og har siden haft gedigne radiohits som "Here With Me", "Thank You" (som den amerikanske rapper Eminem med succes samplede og inkorporerede i nummeret "Stan") og "White Flag".

I november 2008 udkom Dido med sit tredje album Safe Trip Home. På det seneste album har Dido arbejdet sammen med bl.a. Brian Eno, Mick Fleetwood og Jim Keltner. Desuden har Didos bror Rollo Armstrong (kendt fra gruppen Faithless) været inde over som producer og sangskriver, som han også var det på de to første album.

Diskografi 
 No Angel (1999)
 Life for Rent (2003)
 Safe Trip Home (2008)
 Girl Who Got Away (2013)
 Still On My Mind (2019)

Referencer

Eksterne henvisninger 

 
 
 

Sangere fra England
Lenka

Lenka (født 19. marts 1978) er en australsk sangerinde og skuespiller, der er er bedst kendt for sin sang "The Show" fra hendes debutalbum, Lenka. Sangen er blevet brugt i adskillige reklamer, særligt for Old Navy, samt i Nickelodeon-filmen Angus, Thongs and Perfect Snogging og i Moneyball (2011). Hendes sang "Everything at Once" blev brugt i en tv-reklame for Windows 8 og i en reklame for Disney Studio All Access.

Karriere 
Lenka Kripac fik som teenager skuespillektioner af Cate Blanchett og fik sidenhen roller på film, teater og tv.

I 2007 flyttede Lenka til Los Angeles for at prøve lykken inden for den amerikanske musikverden.

I december 2007 begyndte hun indspilningerne til debutalbummet Lenka, der lå klar i USA i september 2008, og som var ude i Danmark 15. juni 2009. Sangen "Everything at Once" blev for alvor populær i oktober 2012, da Microsoft lancerede sit nye styresystem Windows 8 og brugte sangen i den officielle lanceringsreklame på verdensplan.

Musikken er sød, atmosfærisk og til tider alternativ pop et sted mellem Sara Bareilles og Lykke Li.

Privatliv 
Lenka bor i New South Wales, Australien. Hun er gift med kunstneren James Gulliver Hancock. De 27. september 2011 annoncerede hun, at hun var gravid. I marts 2012 annoncerede hun, at hun havde født en søn. I 20016 fik de datteren Etta.

Filmografi

Diskografi 
 Lenka (2008)
 Two (2011)
 Shadows (2013)
 The Bright Side (2015)
 Attune (2017)
 Recover (2020)
 Discover (2020)

Referencer

Eksterne henvisninger 

 
 

Sangere fra Australien
Skuespillere fra Australien
Damp (Sydslesvig)

Damp er en landsby og kommune beliggende 16 kilometer nordøst for købstaden Egernførde ved Østersøen i det nordlige Svans i Sydslesvig. Administrativt hører kommunen under Rendsborg-Egernførde kreds i den tyske delstat Slesvig-Holsten. Kommunen omfatter ved siden af selve by Damp landsbyerne og bebyggelserne Damp Fiskerleje, Fuglsang-Grønholt (Vogelsang-Grünholz), Hegeholt (Hegenholz), Nyby (Nieby), Petsrye (Petsrüh)  , Pommerby, Svartstrøm (Schwastrum) og godserne Grønholt og Damp. Den samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Damp under Karby Sogn (undtaget Fuglsang tilhørende Siseby Sogn). Sognet lå i Risby Herred (Svans godsdistrikt), da området var dansk.

Historie 
Damp er første gang nævnt 1462 (Lib. cens). Stednavnet er afledt af *damp (at slå eller dumpe, sml. bornholmsk/østdansk dampa), som beskriver Bogås (Svastrum Å) mod Østersøen faldende vandløb. Den nuværende kommune blev dannet 1927 ud af Damp godsdistrikt.

Godset Damp blev første gang nævnt 1438 og tilhørte frem til 1566 domkapitlet i Slesvig by. Herregården Grønholt stammer fra 1749. Her residerer hertugen af Glücksborg (Lyksborg).

I et skovområde uden for Damp ligger Damp stenkreds (Rote Maaß), en historisk seværdighed fra romersk jernalder (2. til 4. årh.), som formentlig har fungeret som kultsted eller gravplads.

Østersøbad Damp 
Byen er i dag mest kendt i forbindelse med feriecentret Damp. Centret blev åbnet i 1972 under navnet Damp 2000 og består blandt andet af et stor wellness-hotel, en bådehavn med 365 liggepladser og et tropisk havvandssvømmebad. Centrets uniforme arkitektur og størrelse (højhuse med op til 16 etager) blev delvis mødt med stærk kritik.

Galleri

Noter

Eksterne henvisninger 

 Om Damp kommune 

Byer i Kreis Rendsborg-Egernførde
Svans
Byer i Slesvig-Holsten
Boom Clap Bachelors

Boom Clap Bachelors er et kollektiv af live-musikere, producere og DJ's fra København. Kollektivet blev dannet i 2005, hvor de også udsendte et selvbetitlet debutalbum.

Medlemmer af Boom Clap Bachelors tæller Ronni Vindahl, David Cytryn, Robin Hannibal, Nicolai Koch og Thomas Bisballe.

Musikken spænder vidt fra electronica, techno og broken beats til disco, futuristisk soul og hiphop.

Boom Clap Bachelors har desuden udover egne projekter været involveret i projekter for blandt andre Nobody beats the beats, Per V, MC Clemens, Owusu/Hannibal, Non+ og Quadron.

Efter at have mødt Boom Clap Bachelors i København tog den engelske DJ og BBC-radiovært Gilles Peterson nummeret Combiner med på compilationen Brownswood Bubblers Vol. 2, der blev udgivet på hans eget label Brownswood.

Combiner var desuden første single fra albummet Kort før dine læber, der kom på gaden i slutningen af januar 2008.

Yderligere er deres sang Tiden Flyver blevet brugt som sample i den amerikanske rapper Kendrick Lamars sang Bitch Don't Kill My Vibe.

Referencer 

Musikgrupper fra Danmark
Musikgrupper fra 2008
Vindemark

Vindemark (dansk) eller Winnemark (tysk) er en landsby og kommune beliggende ved Slien på halvøen Svansø i det østlige Sydslesvig. Administrativt hører kommunen under Rendsborg-Egernførde kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Vindemark under Svans og delvis Siseby Sogn. De to sogne lå i Risby Herred (Svans godsdistrikt, Slesvig), da området var dansk.

Geografi 
Kommunen ligger cirka 5 km syd for købstaden Kappel i et typisk østslesvigsk hhv. østjysk morænelandskab. Kommunen omfatter Amalienborg, Bogholt (Bockholz), Bogsrye (også Buksryd, Bocksrüde), Bøllemose (Böllermaas), Charlottenhof, Emers, Havrekobbel (Haberkoppel), Hestemaas, Köllnerfeld, Mølleskov (Mühlenholz), Nixenborg (Nixenburg), Scharfeck, Svaneborg (Schwonsburg), Stenerholt (Steinerholz), Sundsager og godset Gereby og samarbejder på administrativt plan med andre kommuner i Svans i Slien-Østersø Amt (Amt Schlei-Ostsee).

Historie 
Vindemark er første gang nævnt 1462. Forleddet henføres til glda. windær i betydning vendere. Muligt er også en afledning af oldnordisk vinda (≈blæse, dreje) eller vindr (≈skæv).

Gereby er første gang nævnt 1352. Stednavnet henføres til oldnordisk gerð eller oldsaksisk/nedertysk ger for en stav. Landsbyen Gereby blev senere omdannet til Karlsborg gods, dens nuværende hovedbygning er fra 1721.

Kommunevåben viser i øverste felt tre grønne lindeblade, i nederste felt en svane. Farbverne blå og gul er hentet fra det slesvigske/sønderjyske våben.

På kommunens areal direkte ved Sliens sydlige bred, lå tidligere det danske borganlæg Svaneborg.

Eksterne henvisninger

Noter 

Byer i Kreis Rendsborg-Egernførde
Svans
Byer i Slesvig-Holsten
Wilhelm Schirmer

August Wilhelm Ferdinand (eller Friedrich) Schirmer (født 6. maj 1802 i Berlin, død 8. juni 1866 i Nyon ved Genfersøen) var en tysk maler.

Schirmer gik på Berlin-Akademiet, blev selv lærer der 1839, 1843 professor.

Schirmer har især skildret italiensk natur; der er store linjer, "arkitektur", i Schirmers landskaber (Schirmer var også stærkt påvirket af Schinkel) og fin lys- og kuftvirkning.

Kendte værker er Kyst ved Neapel, Tassos hus i Sorento (Berlins Nationalgalleri), de fire store vægbilleder i stereokrom udførelse til den græske og ægyptiske afdeling i Berlins Neues Museum etc.

Kilder 
 

Malere fra Tyskland
Landskabsmalere
Tyskere i 1800-tallet
Salmonsens
Personer fra Berlin
Gosefeld

Gosefeld, Gosby (dansk) eller Goosefeld (tysk) er en landsby og kommune med cirka 750 indbyggere i det nordlige Tyskland, beliggende under Rendsborg-Egernførde kreds i delstaten Slesvig-Holsten.

Kommunen ligger syd for købstaden Egernførde ved halvøen Jernveds vestlige kant. Kommunen samarbejder på administrativt plan med andre kommuner i Slien-Østersø Amt (Amt Schlei-Ostsee).

Kommunens dybeste punkt ligger ved Goos Søen. Gosefelds byvåben viser en gås samt en i byens areal beliggende dysse.

Historie 
Byen blev første gang nævnt i 1352 som Gosby, 1518 som Gosevelde og 1542 som Goseuelt. Der er dog usikkerhed om skrivemåden Gosby. Den var måske en fejlskrivning for den på halvøen Svans beliggende landsby Bosby. Stednavnet er afledt af gås (nedertysk: Goos) i betydning af gåsens mark (Gosefeld) eller gåsens by (Gosby).

Noter

Eksterne henvisninger 

Byer i Kreis Rendsborg-Egernførde
Byer i Slesvig-Holsten
Friendly Fires

Friendly Fires er et engelsk indie-pop/ rockband, der den 1. september 2008 udsendte deres selvbetitlede debutalbum.

Af singler fra albummet kan "Jump In The Pool" (produceret af Paul Epworth) og "Paris" nævnes.

Friendly Fires stammer alle fra byen St. Albans, hvor gruppen også har indspillet og produceret deres debutalbum i forsanger Ed MacFarlane's forældres garage.

I slutningen af 2007, mens bandet endnu stod uden pladekontrakt, blev singlen "Paris" Single of the Week i avisen The Guardian, i musikmagasinet NME og også hos Zane Lowe på BBC's Radio 1.

Friendly Fires har tidligere ligget på Soundvenues High 5 liste og har været inkluderet som Breakin' Sound.

Bandnavnet Friendly Fires stammer fra et nummer på post-punkbandet Section 25's debutalbum "Always Now" fra 1981.

Friendly Fires optrådte på Roskilde Festival i 2009 og 2012.

Kilder 

Rockgrupper fra Storbritannien
Gyby

Gyby (dansk) eller Güby (tysk) er en landsby og kommune beliggende mellem Slesvig by og Egernførde (Egernfjord) ved Sliens sydlige bred i Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende ligger byen i Haddeby Sogn. Sognet lå i Hytten, Sønderjylland), da området tilhørte Danmark.

Kommunen omfatter ved siden af byen Gyby bebyggelser Esbrem (tysk Esprehm), Arensberg-Louisenlund (Ahrensberg-Louisenlund) med herregården Louisenlund og Volfkro (Ulvkro, Wolfskrug). Louisenlund gods rummer siden 1949 en kendt privat kostskole (→Louisenlund (skole)). Nabokommuner er Flækkeby, Hummelmark, Geltorp og Borgvedel. 

Stednavnet henviser til kvindenavn Gyde eller til personnavnet Gythi, som går tilbage til Gud (sml. også Gønge Herreder i Skåne eller Gyø i Blekinge).

Galleri

Referencer

Eksterne henvisninger 

 Gyby Kommune (tysk)

Byer i Kreis Rendsborg-Egernførde
Byer i Slesvig-Holsten
Heinrich Ernst Schirmer

Heinrich Ernst Schirmer (født 27. august 1814 i Leipzig, død 6. september 1887 i Giessen) var en norsk arkitekt, far til Herman Major og Adolf Schirmer.

Sin uddannelse som arkitekt fik Schirmer 1831—1834 ved kunstakademiet i Dresden hos Joseph Thürmer, senere ved akademiet i München. I Dresden gjorde han bekendtskab med den norske maler professor Johan Christian Dahl og rejste efter dennes opmuntring til Kristiania (1838), hvor han hos slotsintendanten Hans von Linstow fik overdraget tegningerne til det nye slots indretning og indre udsmykning. Dette arbejde sysselsatte ham til 1841, hvorefter han af regeringen fik anmodning om at undersøge Trondhjems Domkirkes daværende forfatning og mulige restaurering. 

I de følgende år var han ivrig beskæftiget med disse undersøgelser; men først efter en længere årrække fik han ved sin utrættelige energi og varme interesse endelig vakt nationens opmærksomhed og tilslutning til sine planer om den endelige genrejsning af dette betydeligste mindesmærke fra Norges middelalder, særlig gennem det af ham og professor P.A. Munch forfattede plancheværk: Trondhjems Domkirke (1859). Først 1869 blev imidlertid restaureringsarbejdet for alvor optaget, og Schirmer overtog da ledelsen, som han fratrådte 1871, efter at kapitelhuset og det Angelske kapel var blevne færdigrestaurerede og ligeledes en del af den gennembrudte væg mellem højkoret og østskibet istandsat. 

Allerede tidligere havde Schirmer af den norske regering fået det hverv at undersøge nyere fængselsbygninger og sindssygeasyler og foretog i den anledning 1843 en rejse til Belgien, England og Tyskland, hvorefter han fik overdraget opførelsen af bodsfængselet i Kristiania (1843—1849) og Gaustads sindssygeasyl (1849—1855). Begge disse betydelige bygværker udmærker sig ved deres klare planlæggelse og stilfulde ydre og tillige ved at lade bygningsmaterialet komme til sin ret, uden den hidtil i Kristianiaarkitekturen så eneherskende kalkpuds eller overmaling. 

Det samme gælder den senere nedrevne hovedbanes stationsbygning i Kristiania som han udførte sammen med Wilhelm von Hanno, med hvem han for øvrigt i en årrække udførte adskillige private og offentlige bygninger (1855—1862), således efter den store brand i Kristiania flere fremtrædende bygninger: Hoppes gård, Kreditbanken, generalkonsul Peter Petersens gård, de militære bygninger på Akershus, konsul Heftyes Frognæs, Sarabråten med flere; den katolske Sankt Olafs Kirke, Vestre Akers Kirke, foruden et betydeligt antal af kirkebygninger rundt om i landet, distriktsfængsler og så videre, hospitalerne i Bergen, Molde, Reitgjærdet ved Trondhjem, begge i italiensk palæstil. 

Ved restaureringen af ældre norske bygværker er hans navn foruden til Trondhjems Domkirke også knyttet til Stavanger Domkirke og Gamle Akers Kirke. Schirmers sidste større arbejde var opførelsen af det nye rigshospital i Kristiania, som han først sammen med arkitekt Jacob Wilhelm Nordan, senere alene forestod opførelsen af 1874—1883. Samme år flyttede han tilbage til Tyskland, hvor han levede i Giessen til sin død.

Kilder 

 

Arkitekter fra Norge
Nordmænd i 1800-tallet
Personer fra Leipzig
Metronomy

Metronomy er en engelsk electronica-gruppe. I 2008 udsendte gruppen deres andet album Nights Out.

Metronomy er også anerkendte remixere og har arbejdet med navne som Roots Manuva, Franz Ferdinand, The Klaxons, The Young Knives, Zero 7, Ladytron, Kate Nash, Late of the Pier og svenske Lykke Li og har indtil udgivelsen af "Nights Out" kun udgivet elektronisk, instrumental musik

Gruppen debuterede i 2006 med albummet "Pip Paine (Pay The £5000 You Owe)".

Referencer 

Musikgrupper fra England
Karby (Sydslesvig)

Karby er en landsby og kommune beliggende 5 km sydøst for Kappel på halvøen Svansø i det østlige Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Med under Karby hører Mariedal (Marienthal), Köllnerfeld og Kragebjerg (Krähenberg). Kommunen samarbejder på administrativt plan med andre kommuner i omegnen i Slien-Østersøen kommunefællesskab (Amt Schlei-Ostsee). Karby er sogneby i Svans Sogn (også Karby Sogn). Sognet lå i Risby Herred (senere Svans godsdistrikt, Slesvig), da området var dansk.

Karby er første gang nævnt 1462, selve landsbyen er dog ældre. Stednavnet henviser til byens funktion som kirkeby (olddansk Kirkæby). Karbys nuværende kirke er fra omtrent 1300. Frem til 1958 var Karby stationsby ved Egernførde kredsbane mellem Kappel og Egernførde. Karbys danske skole lukkede i slutningen af 1900-tallet. Landsbyen er omgivet af Brodersby i nord, Høgsmark i øst, Thorpe i syd og Vindemark-Mølleskov i sydvest.

Billeder

Eksterne henvisninger

Noter 

Byer i Kreis Rendsborg-Egernførde
Svans
Byer i Slesvig-Holsten
Herman Major Schirmer

Herman Major Schirmer (født 20. juni 1845 i Kristiania, død 11. april 1913 sammesteds) var en norsk arkitekt og rigsantikvar. Han var søn af Heinrich Ernst Schirmer og bror til Adolf Schirmer. 

Sin uddannelse som arkitekt fik han dels i sit hjemland hos sin far og hos maleren og arkitekten Franz Wilhelm Schiertz i Bergen, dels ved Dresdens Akademi (1866—68). Efter en studierejse (1869) i Italien, Schweiz, Tyskland og Sverige vendte han tilbage til Kristiania, hvor han som praktiserende arkitekt blandt andet byggede Hotel Royal i Kristiania, Frognersæteren, Hamar Domkirke og Bergens Kreditbank. 1873—84 underviste han i bygningslære, senere i ornamentik ved Den Kongelige Kunst- og Haandværksskole, fra 1884 som overlærer. Den gamle Tegneskoles omdannelse til en kunst- og håndværksskole skyldes for en stor del hans forslag, og han var medlem af den i den anledning nedsatte kongelige kommission. 

Tidlig vaktes Schirmers interesse for Norges middelalderlige bygningskunst, og han har i større værker oge mindre afhandlinger udfoldet et betydningsfuldt arbejde for at udforske den videnskabeligt samt vække Forstaaelse af Norges bygningskultur i middelalderen. I de årsberetninger, som udgives af Foreningen til norske Fortidsmindesmærkers Bevaring, hvis formand han var 1899—1911, har dels han selv, dels hans elever, med hvem han har foretaget årlige ekskursioner rundt om i landet, nedlagt frugtbringende resultater af undersøgelser af ældre norske bygningsværker. Han havde en særlig evne til at samle ungdommen blandt arkitekterne om sig, og en række af dem holdt stadig fast ved ham og hans kunstneriske tanker i stærk hengivenhed. 

Særlig har de af ham ledede studierejser på landsbygden i Norge (1895—1912, specielt i Gudbrandsdalen og Numedalen) haft grundlæggende betydning for norsk moderne arkitektur ved at åbne den yngre generations øjne for den gamle norske træarkitekturs — særlig bondegårdens — særprægede skønhed, karakter og tekniske fortrinlighed og ved at søge tilknytning for disse traditioner i moderne national norsk bygningskunst og kunsthåndværk. Det var således særlig som lærer, Schirmer spillede en betydningsfuld rolle i norsk bygningskunst. I 1912 blev han udnævnt til den første indehaver af stillingen som Norges rigsantikvar. Af hans særskilt udgivne skrifter har Kristkirken i Nidaros (Kristiania 1885) vakt adskillig strid, idet han gør synsmåder gældende, som står i skarp modsætning til den hidtidige ledelse af dette bygværks restaurering. For øvrigt udfoldede han på forskellige bygningstekniske felter, på jernbanebygningens, undervisningsvæsenets og bygningsarkæologiens område en omfattende litterær produktion.

Kilder 

 

Arkitekter fra Norge
Historicistiske arkitekter
Nordmænd i 1800-tallet
Nordmænd i 1900-tallet
Personer fra Oslo